Norske Intelligenssedler, 1810-03-20
Et Fruentimmer, der i adskillige Aar har tjent som Huusholderske, bliver til anstundende Paaske eller til Sommeren ledig, formedelst Forandring i det Huus hvor hun før har tjent; hun ønsker derfor at blive antaget i et honnet Huus, enten som Huusjomfrue eller Huusholderske, paa Lønnen sees ikke; men en venskabelig Omgang er det hun attraaer.